CELEX: 32022R0357
Language: et
Date: 2022-03-02 00:00:00
Title: Komisjoni määrus (EL) 2022/357, 2. märts 2022, millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvaheliste raamatupidamisstandarditega 1 ja 8 (EMPs kohaldatav tekst)

3.3.2022   
               
               
                  ET
               
               
                  Euroopa Liidu Teataja
               
               
                  L 68/1
               
            
         KOMISJONI MÄÄRUS (EL) 2022/357,
         2. märts 2022,
         millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvaheliste raamatupidamisstandarditega 1 ja 8
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 19. juuli 2002. aasta määrust (EÜ) nr 1606/2002 rahvusvaheliste raamatupidamisstandardite kohaldamise kohta, (1) eriti selle artikli 3 lõiget 1,
         ning arvestades järgmist:
         
                     (1)
                  
                  
                     Komisjoni määrusega (EÜ) nr 1126/2008 (2) võeti vastu teatavad 15. oktoobri 2008. aasta seisuga kehtinud rahvusvahelised raamatupidamisstandardid ja tõlgendused.
                  
               
                     (2)
                  
                  
                     12. veebruaril 2021 avaldas Rahvusvaheliste Raamatupidamisstandardite Nõukogu rahvusvahelise raamatupidamisstandardi (IAS) 1 „Finantsaruannete esitamine“ ja IAS 8 „Arvestusmeetodid, arvestushinnangute muutused ja vead“ muudatused. Nende muudatustega selgitatakse arvestusmeetodite ja arvestushinnangute erinevusi, et tagada raamatupidamisstandardite edasine ühtne kohaldamine ja finantsaruannete võrreldavus.
                  
               
                     (3)
                  
                  
                     Olles konsulteerinud Euroopa finantsaruandluse nõuanderühmaga, leiab komisjon, et IAS 1 ja IAS 8 muudatused vastavad määruse (EÜ) nr 1606/2002 artikli 3 lõikes 2 sätestatud vastuvõtukriteeriumidele.
                  
               
                     (4)
                  
                  
                     Seepärast tuleks määrust (EÜ) nr 1126/2008 vastavalt muuta.
                  
               
                     (5)
                  
                  
                     Käesoleva määrusega ette nähtud meetmed on kooskõlas raamatupidamise regulatiivkomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1126/2008 lisa muudetakse järgmiselt:
            
                        a)
                     
                     
                        IAS 1 „Finantsaruannete esitamine“ muudetakse vastavalt käesoleva määruse lisale;
                     
                  
                        b)
                     
                     
                        IAS 8 „Arvestusmeetodid, arvestushinnangute muutused ja vead“ muudetakse vastavalt käesoleva määruse lisale.
                     
                  
         
            Artikkel 2
            Kõik äriühingud kohaldavad artiklis 1 osutatud muudatusi hiljemalt alates 1. jaanuaril 2023 või pärast seda algava esimese majandusaasta alguskuupäevast.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. märts 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  EÜT L 243, 11.9.2002, lk 1.
         
            (2)  Komisjoni 3. novembri 2008. aasta määrus (EÜ) nr 1126/2008, millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002 (ELT L 320, 29.11.2008, lk 1).
      
      
         
            LISA
            IAS 1 muudatused
            
               Finantsaruannete esitamine
            
            Muudetakse paragrahve 7, 10, 114, 117 ja 122. Lisatakse paragrahvid 117A–117E ja 139V. Välja jäetakse paragrahvid 118, 119 ja 121.
            MÕISTED
            
                     
                        
                           7.
                        
                     
                     
                        
                           Käesolevas standardis kasutatakse järgmisi mõisteid järgmises tähenduses:
                        
                        
                           
                              Arvestusmeetodid on määratletud standardi IAS 8 „Arvestusmeetodid, arvestushinnangute muutused ja vead“ paragrahvis 5 ning mõistet kasutatakse käesolevas standardis samas tähenduses.
                        
                        ...
                     
                  FINANTSARUANDED
            ...
            
               Finantsaruannete tervikkomplekt
            
            
                     
                        
                           10.
                        
                     
                     
                        
                           Finantsaruannete täielik kogum hõlmab järgmist:
                        
                        
                           ...
                        
                        
                                    
                                       e)
                                    
                                 
                                 
                                    
                                       lisad, mis hõlmavad arvestusmeetodit käsitlevat olulist teavet ja muud selgitavat teavet;
                                    
                                 
                              
                           ...
                        
                     
                  STRUKTUUR JA SISU
            ...
            
               Lisad
            
            
               Struktuur
            
            ...
            
                     
                        114.
                     
                     
                        Lisade süstemaatilise järjestamise või rühmitamise näited hõlmavad järgmist:
                        ...
                        
                                    c)
                                 
                                 
                                    kirjete järjestuse järgimine kasumi- ja muu koondkasumi aruandes/aruannetes ning finantsseisundi aruandes, näiteks:
                                    ...
                                    
                                                ii)
                                             
                                             
                                                arvestusmeetodit käsitlev oluline teave (vt paragrahv 117);
                                             
                                          ...
                                 
                              
                  
               Arvestusmeetodit käsitleva teabe avalikustamine
            
            
                     
                        
                           117.
                        
                     
                     
                        
                           Üksus avalikustab arvestusmeetodit käsitleva olulise teabe (vt paragrahv 7). Arvestusmeetodit käsitlev teave on oluline, kui üksuse finantsaruannetes sisalduva muu teabega koos vaadates võib põhjendatult eeldada, et see mõjutab otsuseid, mille tegemisel üldotstarbeliste finantsaruannete põhikasutajad lähtuvad kõnealustest finantsaruannetest.
                        
                     
                  
                     
                        117A
                     
                     
                        Ebaoluliste tehingute ja muude sündmuste või tingimustega seotud arvestusmeetodit käsitlev teave on ebaoluline ja seda ei ole vaja avalikustada. Arvestusmeetodit käsitlev teave võib siiski olla oluline seotud tehingute, muude sündmuste või tingimuste laadi tõttu, isegi kui summad on ebaolulised. Siiski ei ole kogu oluliste tehingute, muude sündmuste või tingimustega seotud arvestusmeetodit käsitlev teave iseenesest oluline.
                     
                  
                     
                        117B
                     
                     
                        Arvestusmeetodit käsitlev teave on eeldatavasti oluline, kui üksuse finantsaruannete kasutajatel oleks seda vaja, et mõista finantsaruannete muud olulist teavet. Näiteks peab üksus arvestusmeetodit käsitlevat teavet tõenäoliselt oluliseks oma finantsaruannete jaoks, kui see teave on seotud oluliste tehingute, muude sündmuste või tingimustega ja:
                        
                                    a)
                                 
                                 
                                    üksus muutis aruandeperioodil oma arvestusmeetodit ja selle tulemusena muutus finantsaruannetes esitatud teave oluliselt;
                                 
                              
                                    b)
                                 
                                 
                                    üksus valis arvestusmeetodi IFRSidega lubatud võimaluste hulgast – selline olukord võiks tekkida, kui üksus otsustab kinnisvarainvesteeringut mõõta pigem soetusmaksumuses, mitte aga õiglases väärtuses;
                                 
                              
                                    c)
                                 
                                 
                                    arvestusmeetod töötati välja kooskõlas IAS 8-ga, kui puudus spetsiaalselt rakendatav IFRS;
                                 
                              
                                    d)
                                 
                                 
                                    arvestusmeetod on seotud valdkonnaga, mille puhul üksus peab arvestusmeetodi rakendamisel tegema olulisi otsuseid või eeldusi, ning üksus avalikustab need otsused või eeldused kooskõlas paragrahvidega 122 ja 125, või
                                 
                              
                                    e)
                                 
                                 
                                    nende puhul nõutav arvestus on keeruline ja üksuse finantsaruannete kasutajad ei saaks muidu nendest olulistest tehingutest, muudest sündmustest või tingimustest aru – selline olukord võib tekkida, kui üksus rakendab mingi oluliste tehingute liigi suhtes rohkem kui üht IFRSi.
                                 
                              
                  
                     
                        117C
                     
                     
                        Arvestusmeetodit käsitlev teave, mis keskendub sellele, kuidas üksus on rakendanud IFRSide nõudeid oma olukorra suhtes, annab selle üksuse kohta teavet, mis on finantsaruannete kasutajatele kasulikum kui standardne teave või teave, mis üksnes dubleerib IFRSide nõudeid või võtab need kokku.
                     
                  
                     
                        117D
                     
                     
                        Kui üksus avalikustab arvestusmeetodit käsitleva ebaolulise teabe, ei tohi see varjata arvestusmeetodit käsitlevat olulist teavet.
                     
                  
                     
                        117E
                     
                     
                        Üksuse järeldus, et arvestusmeetodit käsitlev teave on ebaoluline, ei mõjuta muudes IFRSides sätestatud asjaomaseid avalikustamisnõudeid.
                     
                  
                     
                        118.
                     
                     
                        [välja jäetud]
                     
                  
                     
                        119.
                     
                     
                        [välja jäetud]
                     
                  
                     
                        120.
                     
                     
                        [välja jäetud]
                     
                  
                     
                        121.
                     
                     
                        [välja jäetud]
                     
                  
                     
                        
                           122.
                        
                     
                     
                        
                           Üksus avalikustab koos arvestusmeetodit käsitleva olulise teabega või muude lisadega otsused (v.a hinnanguid sisaldavad otsused) (vt paragrahv 125), mis juhtkond on teinud üksuse arvestusmeetodite rakendamisel ning mis avaldavad kõige suuremat mõju finantsaruannetes kajastatud summadele.
                        
                        ...
                     
                  ÜLEMINEKUSÄTTED JA JÕUSTUMISKUUPÄEV
            ...
            
                     
                        139V
                     
                     
                        2021. aasta veebruaris välja antud muudatusega „Arvestusmeetodite avalikustamine“ muudeti paragrahve 7, 10, 114, 117 ja 122, lisati paragrahvid 117A-117E ning jäeti välja paragrahvid 118, 119 ja 121. Samuti muudeti IFRSi rakendusjuhendit nr 2 „Olulisuse üle otsustamine“. Üksus rakendab IAS 1 muudatusi 1. jaanuaril 2023 või hiljem algavate aruandeperioodide suhtes. Varasem rakendamine on lubatud. Kui üksus rakendab neid muudatusi varasema perioodi suhtes, avalikustab ta selle asjaolu.
                     
                  
               Muude rahvusvaheliste finantsaruandlusstandardite ja väljaannete muudatused
            
            
               IFRS 7 „Finantsinstrumendid: avalikustatav teave“ muudatused
            
            Muudetakse paragrahve 21 ja B5. Lisatakse paragrahv 44II.
            FINANTSINSTRUMENTIDE MÕJUKUS FINANTSSEISUNDILE JA -TULEMUSLIKKUSELE
            ...
            
               Muu avalikustatav teave
            
            
               Arvestusmeetodid
            
            
                     
                        21.
                     
                     
                        Vastavalt IAS 1 „Finantsaruannete esitamine“ (muudetud 2007) paragrahvile 117 avalikustab üksus arvestusmeetodit käsitleva olulise teabe. Teave finantsaruannete koostamisel kasutatud finantsinstrumentide mõõtmisaluste kohta on eeldatavasti oluline arvestusmeetodit käsitlev teave.
                        ...
                     
                  JÕUSTUMISKUUPÄEV JA ÜLEMINEK
            ...
            
                     
                        44II
                     
                     
                        2021. aasta veebruaris välja antud muudatusega „Arvestusmeetodite avalikustamine“, millega muudetakse standardit IAS 1 ja IFRSi rakendusjuhendit nr 2 „Olulisuse üle otsustamine“, muudeti paragrahve 21 ja B5. Üksus rakendab kõnealust muudatust 1. jaanuaril 2023 või pärast seda algavate aruandeperioodide suhtes. Varasem rakendamine on lubatud. Kui üksus rakendab muudatust varasema perioodi suhtes, avalikustab ta selle asjaolu.
                        ...
                     
                  
               
                  Lisa B
                  Rakendusjuhis
                  ...
                  FINANTSINSTRUMENTIDE LIIGID JA AVALIKUSTAMISE TASE (PARAGRAHV 6)
                  ...
                  
                     Muu avalikustatav teave – arvestusmeetodid (paragrahv 21)
                  
                  
                           
                              B5
                           
                           
                              Paragrahvis 21 nõutakse, et avalikustataks arvestusmeetodit käsitlev oluline teave, mis peaks sisaldama teavet finantsaruannete koostamisel kasutatud finantsinstrumentide mõõtmisaluste kohta. Finantsinstrumentide puhul võivad avalikustamisele kuuluda:
                              ...
                              IAS 1 (muudetud 2007) paragrahvi 122 kohaselt avalikustab üksus koos arvestusmeetodit käsitleva olulise teabe või muude lisadega otsused (v.a hinnanguid sisaldavad otsused), mis juhtkond on teinud üksuse arvestusmeetodite rakendamisel ning mis avaldavad kõige suuremat mõju finantsaruannetes kajastatud summadele.
                           
                        
            
            
               IAS 26 „Pensionihüvitiste plaanide arvestus ja aruandlus“ muudatused
            
            Muudetakse paragrahvi 34 ja lisatakse paragrahv 38.
            KÕIK PLAANID
            
               Avalikustamine
            
            
                     
                        
                           34.
                        
                     
                     
                        
                           Pensionihüvitiste plaani finantsaruanded sisaldavad nii kindlaksmääratud hüvitiste kui ka kindlaksmääratud sissemaksetega plaani puhul ka järgmist teavet:
                        
                        
                           ...
                        
                        
                                    
                                       b)
                                    
                                 
                                 
                                    
                                       arvestusmeetodit käsitlev oluline teave ning
                                    
                                 
                              
                           ...
                        
                     
                  JÕUSTUMISKUUPÄEV
            ...
            
                     
                        38.
                     
                     
                        2021. aasta veebruaris välja antud muudatusega „Arvestusmeetodite avalikustamine“, millega muudetakse IAS 1 „Finantsaruannete esitamine“ ja IFRSi rakendusjuhendit nr 2 „Olulisuse üle otsustamine“, muudeti paragrahvi 34. Üksus rakendab kõnealust muudatust 1. jaanuaril 2023 või pärast seda algavate aruandeperioodide suhtes. Varasem rakendamine on lubatud. Kui üksus rakendab muudatust varasema perioodi suhtes, avalikustab ta selle asjaolu.
                     
                  
               IAS 34 „Vahefinantsaruandlus“ muudatused
            
            Muudetakse paragrahvi 5 ja lisatakse paragrahv 60.
            VAHEFINANTSARUANDE SISU
            
                     
                        5.
                     
                     
                        Rahvusvahelises raamatupidamisstandardis IAS 1 on kindlaks määratud, et finantsaruannete täielik kogum hõlmab järgmist:
                        ...
                        
                                    e)
                                 
                                 
                                    lisad, mis hõlmavad arvestusmeetodit käsitlevat olulist teavet ja muud selgitavat teavet;
                                 
                              ...
                     
                  JÕUSTUMISKUUPÄEV
            ...
            
                     
                        60.
                     
                     
                        2021. aasta veebruaris välja antud muudatusega „Arvestusmeetodite avalikustamine“, millega muudetakse standardit IAS 1 ja IFRSi rakendusjuhendit nr 2 „Olulisuse üle otsustamine“ muudeti paragrahvi 5. Üksus rakendab kõnealust muudatust 1. jaanuaril 2023 või pärast seda algavate aruandeperioodide suhtes. Varasem rakendamine on lubatud. Kui üksus rakendab muudatust varasema perioodi suhtes, avalikustab ta selle asjaolu.
                     
                  
               IAS 8 muudatused
            
            
               
                  Arvestusmeetodid, arvestushinnangute muutused ja vead
               
            
            Muudetakse paragrahve 5, 32, 34, 38 ja 48 ning paragrahvi 32 ees olevat pealkirja. Lisatakse paragrahvid 32A–32B, 34A ja 54I ning pealkirjad paragrahvide 34 ja 36 ette. Paragrahvi 39 ees olevat pealkirja muudetakse nii, et sellest saab paragrahvi 34 ette lisatud pealkirja alla kuuluv alapealkiri.
            MÕISTED
            
                     
                        
                           5.
                        
                     
                     
                        
                           Käesolevas standardis kasutatakse järgmisi mõisteid järgmises tähenduses:
                        
                        
                           ...
                        
                        
                           
                              Arvestushinnangud on finantsaruannetes esitatud rahalised summad, mille mõõtmine on ebakindel.
                        
                        ...
                     
                  ARVESTUSHINNANGUD
            
                     
                        32.
                     
                     
                        Arvestusmeetodi kohaselt võib olla vaja finantsaruannete objekte mõõta viisil, mille puhul võib mõõtmisel esineda ebakindlust, st arvestusmeetodiga võidakse nõuda selliste objektide mõõtmist rahalistes summades, mida ei ole võimalik otseselt jälgida ja mida tuleb selle asemel hinnata. Sellisel juhul koostab üksus arvestushinnangu, et saavutada arvestusmeetodis seatud eesmärk. Arvestushinnangute koostamine hõlmab värskeimatel kättesaadavatel ja usaldusväärsetel andmetel põhinevate otsuste või eelduste kasutamist. Arvestushinnangud on näiteks järgmised:
                        
                                    a)
                                 
                                 
                                    eeldatava krediidikahju allahindlus IFRS 9 „Finantsinstrumendid“ kohaselt;
                                 
                              
                                    b)
                                 
                                 
                                    varuobjekti netorealiseerimisväärtus IAS 2 „Varud“ kohaselt;
                                 
                              
                                    c)
                                 
                                 
                                    vara või kohustise õiglane väärtus IFRS 13 „Õiglase väärtuse mõõtmine“ kohaselt;
                                 
                              
                                    d)
                                 
                                 
                                    materiaalse põhivara objekti amortisatsioonikulu IAS 16 kohaselt, ning
                                 
                              
                                    e)
                                 
                                 
                                    garantiikohustuste eraldis IAS 37 „Eraldised, tingimuslikud kohustised ja tingimuslikud varad“ kohaselt.
                                 
                              
                  
                     
                        32A
                     
                     
                        Üksus kasutab arvestushinnangu koostamiseks mõõtmismeetodeid ja sisendeid. Mõõtmismeetodid hõlmavad prognoosimistehnikaid (näiteks tehnikad, mida kasutatakse eeldatava krediidikahju allahindluse mõõtmiseks IFRS 9 kohaselt) ja hindamistehnikaid (näiteks tehnikad, mida kasutatakse vara või kohustise õiglase väärtuse mõõtmiseks IFRS 13 kohaselt).
                     
                  
                     
                        32B
                     
                     
                        Mõnikord viitab IFRSides mõiste „hinnang“ sellisele hinnangule, mis ei ole käesolevas standardis määratletud arvestushinnang. Näiteks viitab see mõnikord sisendile, mida kasutatakse arvestushinnangute koostamisel.
                        ...
                     
                  
               Arvestushinnangute muutused
            
            
                     
                        34.
                     
                     
                        Üksusel võib olla vaja muuta arvestushinnangut, kui muutuvad asjaolud, millel arvestushinnang põhines, või uue teabe, uute arengusuundade või kogemuse põhjal. Oma olemuselt ei ole arvestushinnangu muutus seotud eelnevate perioodidega ja see ei ole vea parandamine.
                     
                  
                     
                        34A
                     
                     
                        Sisendis või mõõtmismeetodis toimunud muutuse mõju arvestushinnangule on muutus arvestushinnangus, välja arvatud juhul, kui see tuleneb eelneva perioodi vigade korrigeerimisest.
                        ...
                     
                  
               Arvestushinnangute muutuste rakendamine
            
            ...
            
                     
                        38.
                     
                     
                        Edasiulatuv arvestushinnangu muutuse mõju kajastamine tähendab, et muutust rakendatakse tehingutele, muudele sündmustele ja olukordadele alates selle muutuse kuupäevast. Muutus arvestushinnangus võib mõjutada ainult käesoleva perioodi kasumit või kahjumit või nii käesoleva perioodi kui ka tulevaste perioodide kasumit või kahjumit. Näiteks eeldatava krediidikahju allahindluse muutus mõjutab ainult käesoleva perioodi kasumit või kahjumit ja seetõttu kajastatakse seda käesoleval perioodil. Samas muutus amortiseeritavate varade kasulikus tööeas või tulevase majandusliku kasu eeldatavas tarbimismudelis mõjutab amortisatsioonikulu käesoleval perioodil ja kõigil tulevastel perioodidel vara järelejäänud kasuliku tööea vältel. Mõlemal juhul kajastatakse käesoleva perioodiga seotud muutuse mõju tuluna või kuluna käesoleval perioodil. Võimalikku mõju tulevastele perioodidele kajastatakse tuluna või kuluna nendel tulevastel perioodidel.
                     
                  
               Avalikustamine
            
            ...
            VEAD
            ...
            
                     
                        48.
                     
                     
                        Vigade korrigeerimist eristatakse muutustest arvestushinnangutes. Arvestushinnangud on oma olemuselt ligikaudsed väärtused, mida võib olla vaja muuta täiendava teabe teatavaks saamisel. Näiteks tulu või kulu kajastamine seoses ebakindla sündmuse tulemuse selgumisega ei ole vea korrigeerimine.
                        ...
                     
                  JÕUSTUMISKUUPÄEV JA ÜLEMINEKUSÄTTED
            ...
            
                     
                        54I
                     
                     
                        2021. aasta veebruaris välja antud muudatusega „Arvestushinnangute mõiste“ muudeti paragrahve 5, 32, 34, 38 ja 48 ning lisati paragrahvid 32A, 32B ja 34A. Üksus rakendab neid muudatusi 1. jaanuaril 2023 või pärast seda algavate aruandeperioodide suhtes. Varasem rakendamine on lubatud. Üksus rakendab neid muudatusi arvestushinnangute ja -meetodite muutuste suhtes, mis toimuvad selle esimese aastase aruandeperioodi alguses või pärast seda, mil ta muudatusi rakendab.